Afgørelse truffet af Det Blandede EØS-udvalg

nr. 125/2001

af 23. november 2001

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 102/2001 truffet af Det Blandede EØS-udvalg den 26. oktober 2001(1).

(2) Kommissionens beslutning 2000/280/EF af 30. marts 2000 om ændring af beslutning 93/24/EØF og 93/244/EØF og om supplerende garantier vedrørende Aujeszkys sygdom for svin, som er bestemt for regioner, der er fri for sygdommen, i Frankrig og Tyskland(2) skal indarbejdes i aftalen.

(3) Kommissionens beslutning 2000/330/EF af 18. april 2000 om godkendelse af test til påvisning af antistoffer mod kvægbrucellose som led i Rådets direktiv 64/432/EØF(3) skal indarbejdes i aftalen.

(4) Kommissionens beslutning 2000/442/EF af 11. juli 2000 om anden ændring af beslutning 1999/466/EF og 1999/467/EF om fastlæggelse af kvægbesætningernes status i visse medlemsstater eller regioner i medlemsstater som henholdsvis officielt brucellosefri og officielt tuberkulosefri(4) skal indarbejdes i aftalen.

(5) Europa-Parlamentets og Rådets direktiv 2000/15/EF af 10. april 2000 om ændring af Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(5) skal indarbejdes i aftalen.

(6) Europa-Parlamentets og Rådets direktiv 2000/20/EF af 16. maj 2000 om ændring af Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(6) skal indarbejdes i aftalen.

(7) Denne afgørelse skal ikke finde anvendelse på Island og Liechtenstein -

TRUFFET FØLGENDE AFGØRELSE:

Artikel 1

I del 4.1 og 4.2 i kapitel I i bilag I til aftalen foretages følgende ændringer:

1. Følgende led tilføjes under punkt 1 (Rådets direktiv 64/432/EØF) i del 4.1:

"- 32000 L 0015: Europa-Parlamentets og Rådets direktiv 2000/15/EF af 10. april 2000 (EFT L 105 af 3.5.2000, s. 34).

- 32000 L 0020: Europa-Parlamentets og Rådets direktiv 2000/20/EF af 16. maj 2000 (EFT L 163 af 4.7.2000, s. 35)."

2. Følgende led tilføjes under punkt 9 (Kommissionens beslutning 93/24/EØF) og 19 (Kommissionens beslutning 93/244/EØF) i del 4.2:

"- 32000 D 0280: Kommissionens beslutning 2000/280/EF af 30. marts 2000 (EFT L 92 af 13.4.2000, s. 24)."

3. Følgende led tilføjes under punkt 45 (Kommissionens beslutning 1999/467/EF) og 46 (Kommissionens beslutning 1999/466/EF) i del 4.2:

"- 32000 D 0442: Kommissionens beslutning 2000/442/EF af 11. juli 2000 (EFT L 176 af 15.7.2000, s. 51)."

4. Følgende punkt tilføjes efter punkt 54 (Kommissionens beslutning 2000/258/EF) i del 4.2:

"55. 32000 D 0330: Kommissionens beslutning 2000/330/EF af 18. april 2000 om godkendelse af test til påvisning af antistoffer mod kvægbrucellose som led i Rådets direktiv 64/432/EØF (EFT L 114 af 13.5.2000, p. 37)."

Artikel 2

Teksten til Kommissionen beslutning 2000/280/EF, 2000/330/EF, 2000/442/EF og Europa-Parlamentets og Rådets direktiv 2000/15/EF og 2000/20/EF på norsk, der offentliggøres De Europæiske Fællesskabers Tidendes EØS-supplement, er autentisk.

Artikel 3

Denne afgørelse træder i kraft den 24. november 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(7).

Artikel 4

Denne afgørelse offentliggøres i De Europæiske Fællesskabers Tidendes EØS-sektion og EØS-supplement.

Udfærdiget i Bruxelles, den 23. november 2001.

På Det Blandede EØS-udvalgs vegne

E. Bull

Formand

(1) EFT L 322 af 6.12.2001, s. 6.

(2) EFT L 92 af 13.4.2000, s. 24.

(3) EFT L 114 af 13.5.2000, s. 37.

(4) EFT L 176 af 15.7.2000, s. 51.

(5) EFT L 105 af 3.5.2000, s. 34.

(6) EFT L 163 af 4.7.2000, s. 35.

(7) Ingen forfatningsmæssige krav angivet.